at ipinatuloy ang isang mainam na pagsasalaysay ng ukol sa mga bayan na sinamahan ng kanikanilang nakaiigayang mga hilig at mga taguring mataginting. si isaganiy sumasang ayon sa pamag itan ng pagtango, samantalang inaalala si paulita na kaniyang nahuling nakatingin sa kaniya ng isang tinging nangungusap at may ibig sabihing maraming bagay. ibig hulaan ni isagani ang tinuturingan ng mga matang iyon; iyon ang tunay na nagsasabi ng maraming bagay at hindi mapanatsat! at kayo na isang makata na umaalinsunod sa tunog at sukat, anak ng mga musa ang patuloy ni sandoval na ikinumpay ng magandang kilos ang kamay, na waring binati sa abot ng tingin ang siyam na magkakapatid maaakala baga ninyo na sa isang wikang napakasalat at walang katunogtunog na gaya ng pranses ay mangyayaring magkaroon ng mga makatang napakalalaking gaya ng ating mga garcilaso, ng ating mga herrera, ng ating mga espronceda at mga calderon? gayon man ang banggit ni pecson si victor hugo.